ขอเสนอให้มีการติดตั้งโคมไฟส่องสว่าง ชนิดติดตั้งกับเสาไฟฟ้า เพิ่มเติม บน ถ.พระรามที่ 3 จำนวน 2 จุด (จุดละ 1 โคม) ดังนี้
1. ถ.พระรามที่ 3 ฝั่งขาออกเมือง (มุ่งหน้าสะพานกรุงเทพ) หน้าคอนโด ศุภาลัย ริวา แกรนด์ ระหว่างเสาไฟฟ้า ต้นหมายเลข A20 – A22 (อยู่ระหว่าง พระรามที่ 3 ซอย 46 - สำนักงานใหญ่ ธนาคารกรุงศรีอยุธยา) เสนอให้ติดตั้งเพิ่ม 1 โคม  เนื่องจากจุดนี้ แต่เดิมเคยมีการติดตั้งไฟส่องสว่างบนเสาไฟฟ้า บนเสาต้นหมายเลข A21 แต่หลังจากมีการปรับปรุงทางเว้าหน้าคอนโด และมีการปักเสาไฟฟ้าใหม่ มีการรื้อถอนไฟส่องสว่างออกไป โดยไม่มีการติดตั้งทดแทนของเดิมแต่อย่างใด จึงทำให้ไฟส่องสว่างมีระยะห่างกันมาก เกิดจุดมืดสลัว แสงสว่างไม่เพียงพอ อีกทั้งจุดนี้ เป็นจุดกลับรถ และทางเข้าออกคอนโด ซึ่งควรจะมีความสว่างให้เพียงพอ เพื่อลดอุบัติเหตุที่อาจจะเกิดขึ้นได้ 
2. ถ.พระรามที่ 3 ฝั่งขาเข้าเมือง (มุ่งหน้าคลองเตย) หน้าอาคาร เอ็มเอส สยาม ทาวเวอร์ (MS Siam Tower) ระหว่างเสาไฟฟ้า ต้นหมายเลข ว365 - ว373-1 เสนอให้ติดตั้งเพิ่ม 1 โคม เนื่องจากจุดนี้ ในระยะถึง 80 เมตร ไม่มีการติดตั้งดวงโคมไฟส่องสว่างบนเสาไฟฟ้า ซึ่งจะเริ่มมีโคมไฟ ใกล้กับคลองตาห่วง บนเสาไฟฟ้า หมายเลข ว373-1 จึงทำให้ถนนและบาทวิถีบริเวณนี้ มืดสลัว แสงสว่างไม่เพียงพอ อีกทั้งจุดนี้เป็นจุดกลับรถ และเป็นทางเข้าออกอาคารด้วย ซึ่งควรจะมีความสว่างให้เพียงพอ เพื่อลดอุบัติเหตุที่อาจจะเกิดขึ้นได้
.
ทั้งนี้ ได้แจ้งผ่าน TraffyFondue ครั้งที่ 1 เลขที่ 2022-7XG24Z วันที่ 29 ส.ค. 65 ครั้งที่ 2 เลขที่ 2022-CYNXFQ วันที่ 11 ธ.ค. 65 ครั้งที่ 3 เลขที่ 2023-CMKEX4 วันที่ 1 ก.พ. 66 แต่ข้อเสนอให้ปรับปรุงแก้ไข ยังไม่ได้รับการดำเนินการแต่อย่างใด